Source: https://paralelnapolis.sk/vysvetlenie-k-zakonu-upravujuceho-virtualne-meny/
Timestamp: 2019-12-12 08:12:08+00:00

Document:
Vysvetlenie k zákonu upravujúceho virtuálne meny – Paralelná Polis
Napísal Pavol Trávnik 28. októbra 2018 28. októbra 2018
V Zbierke zákonov vyšiel dňa 18.7. 2018 zákon číslo 213/2018 Z. z. (Zákon o dani z poistenia a o zmene a doplnení niektorých zákonov). Odhliadnúc od toho, že zákon o dani z poistenia vecne s virtuálnymi menami obsahovo nesúvisí, k uvedeným zmenám zákona by som rád priložil relevantné zdroje a dokumenty, vysvetľujúce postup zdaňovania v prípade nepodnikateľov a podnikateľov v súvislosti s nakládaním s kryptomenami. V prípade ďalších otázok, alebo úpravy komentára ma kontaktujte priamo na pavol.travnik@protonmail.com
Komentár Pavla Trávnika
Do pozornosti sa mi dostalo, že je nejasný postup pri uplatnení straty pri obchodovaní s kryptomenou a to konkrétne časť z dôvodovej správy:
K Čl. III, K bodom 1 až 4 a 6 až 9, Dôvodová správa k zákonu č. 213/2018 Z. z.
V tomto prípade som dostal dotaz, či si FO nepodnikateľ môže uplatniť stratu v prípade obchodovania s kryptomenou. Prikláňam sa k názoru, že nemôže. Ako je uvedené v zdrojoch, novela zákona upravuje v Čl . IV bode 2., 3., 4. § 8 Ostatné príjmy ZDP. FO, trdične nevedie účtovníctvo a uplatnenie strát nie je možné obecne pri ostatných príjmoch. Viď § 8, odst. 2 druhá veta ZDP. “Ak sú výdavky spojené s jednotlivým druhom príjmu uvedeným v odseku 1 vyššie ako príjem, na rozdiel sa neprihliada.”
Pokiaľ ste podnikateľ a vediete účtovníctvo a Váš príjem spadá pod § 6 Príjmy z podnikania z inej samostatnej zárobkovej činnosti, z prenájmu a z použitia diela a umeleckého výkonu ZDP, na rozdiel medzi výdajmi a príjmom sa prihliada a to podľa § 6 odst. 6 ZDP, “Na zistenie základu dane (čiastkového základu dane) z príjmov podľa odsekov 1 a 2 a základu dane (čiastkového základu dane) z príjmov podľa odseku 3 a 4 sa použijú ustanovenia § 17 až 29. Daňovník s príjmami podľa odsekov 1 a 2, ktorý vykáže daňovú stratu, upraví základ dane (čiastkový základ dane) podľa § 4 ods. 2 a § 30 (Odpočet daňovej straty).“
Pokiaľ ste podnikateľ situácia nebude iná, nakoľko podľa § 19 odst. 2 písm v) “Daňové výdavky, ktoré možno uplatniť len v rozsahu a za podmienok ustanovených v tomto zákone, sú výdavky (náklady) vo výške úhrnu vstupných cien virtuálnych mien podľa § 25b v zdaňovacom období, v ktorom dôjde k ich predaju do výšky úhrnu príjmu z ich predaja.”, tzn., že strata z ich predaja nemôže byť súčasťou základu dane.
Simona Kubová: Zdaňovanie bitcoinov a iných kryptomien od 1.10.2018, podnikajte.sk
Pre doplňujúci výklad môžete porovnať obdobné ustanovenie § 19 odst. 2 písm f).
Odsek 2 písm. f) – upravuje, za akých podmienok je možné považovať vstupnú cenu (§ 25a) akcií a ostatných cenných papierov (CP) pri ich predaji za daňový výdavok. Pri predaji sa porovnáva zvlášť úhrn vstupných cien (§ 25a) akcií a zvlášť úhrn vstupných cien (§ 25a) ostatných CP za zdaňovacie obdobie s úhrnom príjmov z ich predaja za zdaňovacie obdobie. V prípade dosiahnutia straty sa úhrn vstupných cien akcií a úhrn vstupných cien ostatných CP uznáva za daňový výdavok len do výšky úhrnu príjmov z ich predaja, tzn., že strata z ich predaja nemôže byť súčasťou základu dane.
Ing. Viera Mezeiová, Ing. Peter Horniaček, Ing. Ailina Hanková: Komentár k ZDP § 19 – Daňové výdavky, Verlag Dashöfer, du.cz
Čo sa týka nejasnosti stanovenia reálnej hodnoty a ocenenia (ceny obvyklej), odporúčam nachádzať ju s ohľadom na hodnotu/ocenenie, ktoré by bolo možné za prevod majetkochých práv v rozhodnom čase a mieste dosiahnuť pri rešpektovaní reálnych ekonomických vzťahov. (Najvyšší súd Českej Republiky, sp. zn. 31 Cdo 2428/2000). V tomto prípade si po vzore § 27 odst. 13 ZoU “Reálna hodnota virtuálnej meny je trhová cena v deň ocenenia podľa § 24 ods. 1 písm. a) zistená spôsobom určeným účtovnou jednotkou zo zvoleného verejného trhu s virtuálnou menou. V priebehu účtovného obdobia účtovná jednotka používa rovnaký spôsob určenia reálnej hodnoty pre danú virtuálnu menu.” odporúčam stanoviť interný predpis účtovnej jednotky, ktorý bude pre dané obdobie nemenný. Najbezpečnejší spôsob pre stanovanie reálnej ceny bude využitie agregácie cien búrz napr. prostredníctvom stránky coinmarketcap.com. Obdobný názor prezentoval aj Michal Hanych 24. 10. 2018 na právnom kolokviu Právní regulace kryptoměn na pôde Ústavu státu a práva v Prahe.
* FO – fyzická osoba
* ZDP – Zákon č. 595/2003 Z. z., Zákon o dani z príjmov
* ZoU – Zákon č. 431/2002 Z. z. Zákon o účtovníctve
Znenie zákona, Legislatívny proces, Dôvodová správa
Zákon č. 431/2002 Z. z. o účtovníctve v znení neskorších predpisov sa dopĺňa takto:
„(10) Virtuálnu menu prepočítava účtovná jednotka na eurá ku dňu uskutočnenia účtovného prípadu podľa § 25 ods. 1 písm. h). Na virtuálnu menu sa § 4 ods. 7 vzťahuje primerane.“.
„h) reálnou hodnotou podľa § 27 ods. 13
4. virtuálna mena nadobudnutá výmenou za inú virtuálnu menu.“.
3. V § 25 ods. 5 prvej vete sa za slová „ktorým je“ vkladajú slová „virtuálna mena,“.
„(13) Reálna hodnota virtuálnej meny je trhová cena v deň ocenenia podľa § 24 ods. 1 písm. a) zistená spôsobom určeným účtovnou jednotkou zo zvoleného verejného trhu s virtuálnou menou. V priebehu účtovného obdobia účtovná jednotka používa rovnaký spôsob určenia reálnej hodnoty pre danú virtuálnu menu.“.
Zákon č. 595/2003 Z. z. o dani z príjmov v znení neskorších predpisov sa dopĺňa takto:
„ai) predajom virtuálnej meny výmena virtuálnej meny za majetok, výmena virtuálnej meny za inú virtuálnu menu, výmena virtuálnej meny za poskytnutie služby alebo odplatný prevod virtuálnej meny.“.
„t) príjmy z predaja virtuálnej meny.“.
„(17) Príjem podľa odseku 1 písm. t) z predaja virtuálnej meny nadobudnutej ťažbou sa zahrnie do základu dane (čiastkového základu dane) v zdaňovacom období realizácie predaja tejto virtuálnej meny. Súčasťou základu dane (čiastkového základu dane) je príjem z predaja virtuálnej meny dosiahnutý pri výmene virtuálnej meny za majetok, pri výmene virtuálnej meny za inú virtuálnu menu alebo pri výmene virtuálnej meny za poskytnutie služby pri použití ocenenia spôsobom podľa § 17 ods. 43. Ak bol majetok, z ktorého plynú príjmy podľa odsekov 1 a 2, nadobudnutý výmenou za virtuálnu menu, pri ocenení výdavkov vynaložených na dosiahnutie týchto príjmov sa postupuje spôsobom uvedeným v § 25b odsek 1.“.
„n) príjem (výnos) z virtuálnej meny nadobudnutej ťažbou v zdaňovacom období jej vyťaženia; tento príjem (výnos) sa zahrnie do základu dane v zdaňovacom období realizácie predaja virtuálnej meny,
o) suma rovnajúca sa rozdielu medzi reálnou hodnotou77ba) a vstupnou cenou podľa § 25b ods. 1 písm. a) pri virtuálnej mene nadobudnutej kúpou.“.
„(43) Súčasťou základu dane je príjem z predaja virtuálnej meny dosiahnutý pri výmene virtuálnej meny za majetok, pri výmene virtuálnej meny za inú virtuálnu menu alebo pri výmene virtuálnej meny za poskytnutie služby v tom zdaňovacom období, v ktorom dochádza k tejto výmene, pri použití ocenenia vymieňanej virtuálnej meny reálnou hodnotou80acc) ku dňu výmeny.“.
„v) výdavky (náklady) vo výške úhrnu vstupných cien virtuálnych mien podľa § 25b v zdaňovacom období, v ktorom dôjde k ich predaju do výšky úhrnu príjmu z ich predaja.“.
(2) Vstupnou cenou majetku a služby nadobudnutých výmenou za virtuálnu menu ku dňu výmeny je reálna hodnota119c) virtuálnej meny.“.
119c) § 25 ods. 1 písm. h) tretí bod a § 27 ods. 13 zákona č. 431/2002 Z. z. v znení zákona č. 213/2018 Z. z.“
Kategórie:	KryptomenyPrávo

References: § 8
 § 8
 § 6
 § 6
 § 17
 § 4
 § 30
 § 19
 § 25
 § 19
 § 19
 súd 
 § 27
 § 24
 § 25
 § 4
 § 27
 § 25
 § 24
 § 17
 § 25
 § 25
 § 25
 § 25
 § 27